钦定古今图书集成/理学汇编/学行典/第251卷 > 戚昂〈子杰〉
## 钦定古今图书集成/理学汇编/学行典/第251卷 > 戚昂〈子杰〉

按《凤阳府志》：“戚昂，家世力农，昂独起文墨，授京卫经
历。一白，解户监守冤，戍状一消，军士脱巾祸。其才识
有大过人者，居乡慷慨方正，周急解纷，有陈仲弓之
风。子杰，登进士，志操廉介，历铨衡十二载，归榇无资，
少聘花氏女，未婚而瞽。及登进士，妇家请易婚，杰曰：
‘夫妇，伦也，病废命也。吾如不娶，彼将安归’？”遂执不易。